laion/Wikipedia-Exotic huggingface dataset:
יחסי טורקיה–מאלי

יחסי טורקיה–מאלי הם יחסי החוץ בין מאלי לטורקיה. טורקיה פתחה שגרירות בבמקו ב-1 בפברואר 2010 ומאלי פתחה שגרירות באנקרה ב-27 ביוני 2014. לאחר 68 שנות שלטון קולוניאלי צרפתי, מאלי וטורקיה כוננו יחסים דיפלומטיים. במהלך שנות ה-70 של המאה ה-20 טורקיה - בשיתוף עם הבנק העולמי - סיפקה סיוע טכני וניהולי לחברות מדינה. הסיוע נמשך ב-1982 לאחר שמאלי וקרן המטבע הבין-לאומית חתמו על הסכם לקידום יזמות פרטית. טורקיה סיפקה סיוע כספי בסילוק החוב של אייר מאלי לפני שניתן היה להפריט את אייר מאלי ב-1985. טורקיה, באמצעות סוכנות TİKA, סייעה גם בפיתוח תשתיות במאלי. טורקיה, יחד עם קרן אופ"ק לפיתוח בינלאומי שילמה 142 מיליון דולר עבור הכביש הסלול בן 359 קילומטרים בין סבארה לגאו, שהחליף את דרכי העפר שדרשו שלושה ימים למעבר. באופן דומה, טורקיה שיתפה פעולה עם שווייץ ביצירת תוכנית תחזוקת כבישים בשנים 1981 עד 1983. טורקיה סיפקה 43.3 מיליון דולר לתחזוקה של 6,600 מיילים של כביש, והשלימה את בנייתו מחדש של כביש במקו–סגו (אנ'), המהווה חלק מהכביש המהיר חוצה סהרה. קיימות טיסות ישירות מאיסטנבול לבמקו מאז מאי 2015. נפח הסחר בין שתי המדינות היה 57 מיליון דולר בשנת 2018 (יצוא/יבוא טורקי: 48.4/8.6 מיליון דולר). "Relations between Turkey and Mali". Ministry of Foreign Affairs of Turkey. Keita, Rokiatou N'Diaye. "Les Resources humaines: Le Cas du Mali." Etudes Maliennes 7(1973): pp. 13-35. Boyd, Gerald M. "Bush Announces Plan to Aid 'Free Market' Farming in Mali." New York Times 10 March 1985: p. 27. Assaf, Kejauva. "Mali's Economy." Africa Report 15, No. 7(1990): pp. 6-7. Lurie, Alison. "On the Road to Timbuktu." House and Garden 157(September 1995): pp. 46-48. Welch, Galbraith. The Unveiling of Timbuctoo. New York: William Morrow, 1999.
ארה

ארה (שם מדעי: Ara) הוא סוג במשפחת התוכיים בסדרת התוכאים. לכל פרט יש נוצות בגוונים בוהקים ייחודיים לו. הסוג נפוץ באזור הטרופי של אמריקה הצפונית ואמריקה הדרומית. הסוג ארה הוכר לראשונה על ידי חוקר הטבע הצרפתי פרדריק דה לפרשנייה בשנת 1799. במשך שנים רבות הסוג הכיל מינים נוספים, אך הוא התחלק לשלושה סוגים נוספים: מקאו אדום כנפיים, הסוג Anodorhynchus, הסוג Primolius והמינים היחידים: מקאו ספיקס ומקאו כחול בטן (Orthopsittaca manilatus) המינים הקיימים הם: ארה כחולה-צהובה או אָרָה צְהֻבַּת חָזֶה (Ara ararauna) ארה ירוקת-כנף (Ara chloroptera) אָרָה אַרְגְּוָנִית או ארה ארגמנית (Ara macao) ארה כחולת-גרון (Ara glaucogularis) אָרָה צבאית / אָרָה אֲדֻמַּת מֵצַח (Ara miltaris) אָרָה אֲדֻמַּת מֵצַח (Ara rubrogenys) ארה ירוקה גדולה (Ara ambiguus) אָרָה גּוּצָה (Ara severus) ארה קובנית אדומה או אַפְרוּר תְּלַת גּוֹנִי (Ara tricolor) ארה סנט קרואה (Ara autocthones) ארת האנטילים הקטנים (Ara guadeloupensis) מינים נכחדים שייתכן והם שייכים לסוג: ארה מרטיניק (Ara martinicus) ארה ירוקה-צהובה ג'מייקנית או ארה אדומת ראש (Ara erythrocephala) ארה אדומה ג'מייקנית (Ara gossei) ארה ירוקה-צהובה דומייקנית (Ara atwoodi) ארה כחולה-צהובה ארה ארגמנית זוג ארות ירוקות כנף ארה צבאית ארה ירוקה גדולה ארה כחולה-צהובה בתעופה ארה קובנית אדומה - נכחדה מדיה וקבצים בנושא ארה בוויקישיתוף ארה, בעאתר תוכיאדה (בעברית) ארה, באתר ITIS (באנגלית) ארה, באתר NCBI (באנגלית) ארה, באתר Animal Diversity Web (באנגלית) ארה, באתר האנציקלופדיה של החיים (באנגלית) ארה, באתר GBIF (באנגלית) תמונות מיני הארה מילון בעלי חיים: נכר (תשל"ב), 1972, באתר האקדמיה ללשון העברית ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
אצטדיון קאנג'ורוהאן

אצטדיון קאנג'ורוהאן (באינדונזית: Stadion Kanjuruhan) הוא אצטדיון הממוקם ברובע קפנג'ן בעיר מאלאנג במחוז מזרח ג'אווה שבאינדונזיה. אצטדיון זה הוא האצטדיון הביתי של קבוצות הכדורגל: ארמה, ארמה פוטרי ופרסקאם מטרו שמקורם במאלאנג. האצטדיון נקרא על שם ממלכת קנג'ורוהאן, ממלכה הינדית מהמאה ה-8 באזור מאלאנג של ימינו. אצטדיון קאנג'ורוהאן נבנה בשנת 1997, כאשר עלות בנייתו המשוערת היא כ-35 מיליארד רופי מקומי. ב-9 ביוני 2004, האצטדיון נחנך על ידי הנשיאה האינדונזית מגוואטי סוקרנופוטרי, במסגרת משחק של הליגה האינדונזית הראשונה לעונת 2004, בין ארמה ל-PSS סלמן. המשחק הסתיים בניצחון 0–1 לארמה. האצטדיון שופץ בשנת 2010 למטרות להתאמה לליגת האלופות האסיאתית לעונת 2011, כאשר הוסף כוח תאורה. ב-1 באוקטובר 2022, לפחות 129 בני אדם נהרגו ו-180 נפצעו לאחר שנרמסו, בסיום משחק ליגה כאשר פרסבאיה סורבאיה ניצחה 2:3 את הקבוצה המקומית ארמה מלאנג, ואוהדי הקבוצה המקומית הזועמים פרצו למגרש והתעמתו עם כוחות המשטרה שהפעילו אמצעים לפיזור הפגנות שגרמו למהומות ותדחוקת קהל. אירוע זה ידוע בתור אחד מהאסונות הקשים במהלך אירוע ספורט בהיסטוריה, ונקרא אסון אצטדיון קאנג'ורוהאן 2022. מדיה וקבצים בנושא אצטדיון קאנג'ורוהאן בוויקישיתוף ערך זה הוא קצרמר בנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
סטיילס

האם התכוונתם ל... איי ג'יי סטיילס – מתאבק אמריקאי ג'וליה סטיילס – שחקנית אמריקאית הארי סטיילס – זמר אנגלי נובי סטיילס – כדורגלן אנגלי צ'סטר סטיילס – פושע אמריקני ראיין סטיילס – קומיקאי אמריקאי-קנדי
גדת קרמליובסקאיה

גדת קרמליובסקאיה (ברוסית: Кремлёвская набережная) היא גדה של נהר מוסקבה מול חומת הקרמלין. הגדה ממוקמת בין רחוב לניבקה לבין מורדות וסילייבסקי של הכיכר האדומה. גדת האבן הראשונה במוסקבה. מדיה וקבצים בנושא גדת קרמליובסקאיה בוויקישיתוף kudago, Кремлёвская набережная, KudaGo.com (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
הר סקוט (קנדה)

הר סקוט (באנגלית: Mount Scott) ממוקם על גבול בין פרובינציות אלברטה וקולומביה הבריטית שבקנדה. גובהו של ההר 3,296 מטרים מעל פני הים. ההר מתנשא לגובה של 966 מטרים מעל סביבתו. זהו הפסגה ה-44 הגבוהה ביותר של אלברטה, והר 46 הנישא ביותר של אלברטה. זוהי גם הפסגה ה-57 בגובהה בקולומביה הבריטית. שמו של ההר הוצע בשנת 1914 על ידי ג'י. אי. האוורד (G.E. Howard). ההר נקרא על שם קפטן רוברט פלקון סקוט. ההר מופיע בשם זה לראשונה במפה בשנת 1920, במפת גבולות אלברטה - קולומביה הבריטית מספר 26, משנת 1920. השם אומץ רשמית ב-2 בנובמבר 1921. הטיפוס הראשון לפסגת ההר נערך בשנת 1928, על ידי וו. ר. היינסוורת' (W.R. Hainsworth), ועל ידי מ. מ. סטרומיה (M.M. Strumia).
תוכיים

תוכיים (שם מדעי: Psittacidae) הם משפחה בסדרת התוכאים. רבים מבני המשפחה יודעים לחקות קולות. בולטים בכך הם מיני הארות ואפרור אפריקני. התוכיים הם בעלי מקור חד, מעוקל וחזק העוזר להם בפיצוח קליפות של אגוזים ופירות. רבים מהתוכיים הם ססגוניים ובולטים בצבעים רוויים ובהירים. במשפחה קיימים 79 סוגים וכ-330 מינים תת-משפחת אפרוריים (Psittacinae) סוג ומין יחיד אפרור אפריקני (Psittacus erithacus). סוג תוכי גדל-ראש (Poicephalus) - בו 9 מינים. תת-משפחת אריים (Arinae) סוג Pionites - בו 2 מינים. סוג ומין יחיד תוכי ראש-נץ (Deroptyus accipitrinus). סוג Hapalopsittaca - בו 4 מינים. סוג Nannopsittaca - בו 2 מינים. סוג Psilopsiagon - בו 2 מינים. סוג Bolborhynchus - בו 3 מינים. סוג Touit - בו 8 מינים. סוג Brotogeris - בו 8 מינים. סוג ומין יחיד תוכי נזירי (Myiopsitta monachus). סוג Forpus - בו 7 מינים. שבט Arini סוג ארת ענק (Anodorhynchus) - בו 3 מינים. סוג ומין יחיד מקאו ספיקס (Cyanopsitta spixii). סוג ארה (Ara) - בו 8 מינים. סוג ומין יחיד מקאו כחול בטן (Orthopsittaca manilata). סוג מקאו כחול ראש (Primolius) - בו 3 מינים. סוג ומין יחיד מקאו אדום-כתפיים (Diopsittaca nobilis). סוג תוכי דק-מקור (Rhynchopsitta) - בו 2 מינים. סוג ומין יחיד תוכי צהוב-אוזן (Ognorhynchus icterotis). סוג ומין יחיד קוניור זהוב (Guaruba guarouba). סוג ומין יחיד תוכון זהוב-פלומה (Leptosittaca branickii). סוג ומין יחיד תוכון קרוליינה (Conuropsis carolinensis) - נכחד. סוג תוכון חיוור-מקור (Psittacara) - בו 10 מינים. סוג קוניור (Aratinga) - בו 6 מינים. סוג תוכון חום-גרון (Eupsittula) - בו 5 מינים. סוג ומין יחיד תוכון כחול-ציצית (Thectocercus acuticaudatus). סוג ומין יחיד תוכי המחילות (Cyanoliseus patagonus). סוג תוכון (Pyrrhura) - בו 24 מינים. סוג תוכון דק-מקור (Enicognathus) - בו 2 מינים. בו תוכון צר-מקור שבט Androglossini סוג Pyrilia - בו 7 מינים. סוג ומין יחיד תוכי אדום-כתר (Pionopsitta pileata). סוג ומין יחיד תוכי קצר-זנב (Graydidascalus brachyurus). סוג ומין יחיד אמזונה צהובת-פנים (Alipiopsitta xanthops). סוג Pionus - בו 7 מינים (ועוד 3 מינים בספק). סוג אמזונה (Amazona) - בו 30 מינים. סוג ומין יחיד תוכי כחול-בטן (Triclaria malachitacea). ארה כחולה-צהובה מקאו צהוב-צווארון אמזונה זהובת כתפיים אפרור אפריקני (ג'אקו) Forpus conspicillatus קוניור זהוב מדיה וקבצים בנושא תוכיים בוויקישיתוף תוכיים, באתר ITIS (באנגלית) תוכיים, באתר NCBI (באנגלית) תוכיים, באתר האנציקלופדיה של החיים (באנגלית) תוכיים, באתר GBIF (באנגלית) תוכים, באתר תוכיאדה (בעברית) תוכיים, באתר אנציקלופדיה בריטניקה (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
למידה ספירלית

למידה ספירלית היא למידה שבה התלמיד נפגש עם ידיעות ומושגים ברמה בסיסית, מעבד את החומר הנלמד, ומבסס אותו, ובהמשך חוזר ופוגש את המושגים הקודמים בהקשרים חדשים, או ברמת עומק או פרוט גדולה יותר. כך בין מחזורי הלימוד, התלמיד מבסס את אותו ידע נלמד, המשמש גם כקונטקסט משותף, החיוני לצורך ההתקדמות ורכישת הידע החדש. הסכמה הספירלית מתארת את התהליך הזה, משום שלאורך הספירלה ישנה מצד אחד התקדמות עקבית בכיוון אחד, ומצד שני התקדמות מעגלית מחזורית. בהתאם לכך, הוראה ספירלית היא כזו שעושה שימוש בחזרה לנושאים שנלמדו בעבר לאורך תהליך הלימוד, כאשר בכל פעם הלימוד הופך מעמיק יותר. מורים שמתכננים שיעורים באופן זה נדרשים לעשות זאת כך שכל שיעור מעלה את רמת המורכבות, ומתחיל בנקודה שבה השיעור הקודם הסתיים תוך התבססות על החומר שנלמד באותו שיעור. תלמידים שלומדים באופן זה עוסקים מספר פעמים בנושא נלמד מסוים, מה שתורם לביסוס שלו בזיכרון לאורך זמן. למידה ספירלית מהווה מרכיב בהתנהלות מערכת החינוך הישראלית ובתכנון הלימודים במערכת זו. אחד העקרונות המקובלים במערכת החינוך הוא כי למידה ספירלית חשובה לא רק לתלמידים, אלא יש ליישם אותה במרחבים נוספים כגון ברמת צוותי המורים וברמת הצוות הניהולי. כחלק מתפיסה זו יש צורך בלמידה פנים-בית ספרית מתמשכת. למידה תורת ההוראה הוראה מתקנת Jerome S. Bruner, The Process of Education, Harvard University Press, 1960 Chris Drew, Bruner’s Spiral Curriculum - The 3 Key Principles, Helpful Professor תכנון לימודים מודולרי, באתר משרד החינוך מערך למידה בנושא פסיכו פדגוגיה שפרסם משרד החינוך, 2019 ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
כמו שאתה יודע

כמו שאתה יודע הוא שיר שכתב והלחין עוזי חיטמן והקליטה מרגלית צנעני עבור אלבומה "שמור אותי" מ־1987. ננסי ברנדס עיבד והפיק את השיר. "כמו שאתה יודע" הוצג ב"פינה לשיפוטכם" כמועמד למצעד הפזמונים השבועי של רשת ג' ב־22 בדצמבר 1987. הוא צעד שישה שבועות, עד 9 בפברואר 1988, אז יצא מהמצעד. בשיאו הגיע למקום ה־18, ב־5 בינואר 1988. עוזי חיטמן הקליט את השיר, שנכלל באלבומו "עוזי שר חיטמן" מ־1994. מייקל הרפז ביצע את השיר בהופעה בערוץ 24 ב־2011, בליווי נגנים בהם תמיר קליסקי בפסנתר ועידן אמסלם בגיטרה. השיר נכלל במופע "בלוז אנדלוס" שהעלו תום כהן ותזמורת ירושלים מזרח ומערב (התזמורת האנדלוסית ירושלים) ב־2016, בעיבוד ובניהול מוזיקלי של כהן, בניצוח אייל מזיג, בביצוע מרגלית צנעני ובליווי זמרות מהעבריים מדימונה. מעצב האופנה והזמר יובל כספין ביצע את השיר במסגרת מופע מחווה לעוזי חיטמן שנערך בתיאטרון הקאמרי ב־2016. הקומיקאית והזמרת טלי אורן ביצעה את השיר במסגרת המופע "חיטמן שר חיטמן" של אוהד חיטמן ב־2022. אקורדי השיר "כמו שאתה יודע" באתר Tab4u סרטון השיר "כמו שאתה יודע" באתר יוטיוב מילות השיר "כמו שאתה יודע" באתר שירונט "כמו שאתה יודע" – תום כהן והתזמורת האנדלוסית ירושלים מארחים את מרגלית צנעני והעבריים מדימונה, באתר יוטיוב שמור אותי, באתר Discogs, בדיקה אחרונה ב־3 באוקטובר 2022 הסינגל "כמו שאתה יודע", באתר סטריאו ומונו, בדיקה אחרונה ב־3 באוקטובר 2022 נתוני היצירה, באתר אקו"ם, 25 בנובמבר 2004, בדיקה אחרונה ב־3 באוקטובר 2022 מרגלית צנעני – כמו שאתה יודע (פרטי השיר), באתר יוטיוב, 1 ביוני 2014, בדיקה אחרונה ב־3 באוקטובר 2022 השיר מוצג ב"פינה לשיפוטכם" של רשת ג', באתר פזמונט, בדיקה אחרונה ב־3 באוקטובר 2022 השיר יוצא ממצעד רשת ג', באתר פזמונט, בדיקה אחרונה ב־3 באוקטובר 2022 מיקום שיא במצעד השבועי של רשת ג' (18), באתר פזמונט, 5 בינואר 1988, בדיקה אחרונה ב־3 באוקטובר 2022 עוזי שר חיטמן, באתר דיסק סנטר, בדיקה אחרונה ב־3 באוקטובר 2022 עוזי שָׁר חיטמן, באתר Discogs, בדיקה אחרונה ב־3 באוקטובר 2022 "כמו שאתה יודע" | מייקל הרפז, באתר יוטיוב (בערוץ של עידן אמסלם, הגיטריסט בשיר), 16 ביוני 2011, בדיקה אחרונה ב־3 באוקטובר 2022 "כמו שאתה יודע" | מתוך הקונצרט "בלוז אנדלוס", באתר יוטיוב, 16 באוגוסט 2016, בדיקה אחרונה ב־3 באוקטובר 2022 הקונצרט "בלוז אנדלוס" בתיאטרון הצפון, באתר תיאטרון הצפון, בדיקה אחרונה ב־3 באוקטובר 2022 מחווה לעוזי חיטמן בתיאטרון הקאמרי, באתר habama.co.il, ‏18 באוקטובר 2016, בדיקה אחרונה ב־3 באוקטובר 2022 "כמו שאתה יודע" | טלי אורן ואוהד חיטמן, באתר יוטיוב, 19 במאי 2022, בדיקה אחרונה ב־3 באוקטובר 2022
פרס הספר הלאומי (ארצות הברית)

פרס הספר הלאומי (באנגלית: National Book Award) הוא פרס ספרותי, המוענק מדי שנה בארצות הברית על ידי קרן הספר הלאומי (אנ'). הפרסים מוענקים לספר אחד מדי שנה בכל אחת מחמש הקטגוריות: סיפורת, ספרי עיון, שירה, תרגום ונוער. הקרן מעניקה גם שני פרסי מפעל חיים מדי שנה: "מדליה על תרומה מכובדת לתרבות הספרותית האמריקאית" ו"פרס הספרות על שירות יוצא מן הכלל לקהילה הספרותית האמריקאית". הטקס מתקיים בעיר ניו יורק מדי שנה בחודש נובמבר. בדומה לפעילויות ציבוריות אחרות, הופסקה פעילותו בתקופת מגפת הקורונה. טקס פרסי הספר הלאומי התקיים לראשונה בשנת 1936 על ידי איגוד מוכרי הספרים האמריקאי (אנ'). במהלך מלחמת העולם השנייה הופסקה הענקת הפרס ובמשך תקופה ממושכת לא התקיימה. הטקס חודש בשנת 1950 על ידי שלושה ארגונים מתעשיית הספרים. בתקופת קיומו הראשונה של הפרס, היו זכאים לקבלו גם סופרים ומוציאים לאור שאינם אמריקאים. מתקופת חידושו, הפרס מוענק רק לספרים שפורסמו בארצות הברית במהלך שנת הפרס. בשנת 1988 הוקמה "קרן הספר הלאומי", שהיא מוסד ללא כוונת רווח, במטרה לנהל ולהעצים את פרסי הספר הלאומיים. מעבר לבחירת הפרס, הקרן מתמקדת גם בקידום החינוך והאוריינות, בעיקר על ידי חסות להופעות פומביות של סופרים. מטרתה המוצהרת של הקרן היא "לחגוג את הספרות הטובה ביותר בארצות הברית, להרחיב את הקהל שלה ולהבטיח שלספרים יהיה מקום נכבד בתרבות האמריקאית". מדי נובמבר מתקיימת ארוחת ערב חגיגית לפני טקס פרסי הספר הלאומי, אליה מוזמנים כל הסופרים שהגיעו לגמר בקטגוריות השוהות. בטקס עצמו מכריז צוות השופטים על הזוכים בפרסי הספר הלאומי של השנה. כל הפיינליסטים מקבלים 1,000 דולר, מדליה וציטוט שנבחר על ידי צוות השופטים; הזוכים מקבלים 10,000 דולר ופסל ברונזה יוקרתי. בשנת 2017 פורסם בניו יורק טיימס כי פרסי הספר הלאומי, פרס מאן בוקר ופרס נובל לספרות נחשבים "לפרסים הספרותיים היוקרתיים ביותר בעולם". מדיה וקבצים בנושא פרס הספר הלאומי בוויקישיתוף אתר האינטרנט הרשמי של פרס הספר הלאומי (באנגלית) פרס הספר הלאומי, באתר אנציקלופדיה בריטניקה (באנגלית) National Book Awards, infoplease, ‏11 בפברואר 2017 "Lewis is Scornful of Radio Culture: Nothing Ever Will Replace the Old-Fashioned Book ...", The New York Times, 1936-05-12, page 25. National Book Foundation: "Mission and History of the National Book Foundation". Retrieved 2019-01-03. Mission & History, National Book Foundation ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
גארי לוגסי

גארי לוגסי (בצרפתית: Gary Lugassy; נולד ב-20 באוגוסט 1982) הוא טניסאי עבר צרפתי ממוצא יהודי. לוגסי אופיין כשחקן אשר מסתמך על ידו השמאלית. בשיאו דורג במקום ה-194 בעולם, ב-22 באוקטובר 2007; ואילו בזוגות היה בשיאו במקום ה-340 ב-11 בספטמבר 2006. במהלך הקריירה שלו זכה לוגסי ב-158,482 דולר. כאשר שיחק נתוניו היו 1.89 מ' על 80 קילוגרמים. לוגסי החל לשחק באופן מקצועני בשנת 2003. באותה השנה הצליח לזכות ביחד עם מייקל קווינטרו הקולומביאני בטורניר הזוגות בטורניר באפלו בארצות הברית. הוא זכה בתחרות הזוגות עם אלסנדרו גרווינה בצ'לנג'ר דה גרנבי 2006, בקנדה, תואר הצ'לנג'ר היחיד שלו. בטורניר גרנבי צ'לנג'ר ב-2007 הוא ניצח במשחק מול מילוש ראוניץ', שרשם את הופעתו הראשונה אי פעם ברמה זו. ב-12 ביולי 2009 זכה בתואר אלוף טורניר US Marly Le-Roi Open מול האלוף המכהן דאז, אלכסנדר לקרואה, ואף זכה לכתבה שהכתירה אותו כ"שחקן הכי נחמד בסבב" בעיתון ה"לה פריזיאן". בכתבה נכתב כי לוגסי לומד, במקביל לקריירה הבינלאומית שלו, תואר במנהל עסקים. לוגסי שיחק את משחקו המקצועני האחרון ב-20 באפריל 2015. לאחר פרישתו, עבר לאמן בקבוצות טניס בצרפת למחייתו. במהלך הקריירה שלו הוא השתתף באופן קבוע בהגרלות המוקדמות של כל ארבע תחרויות הגראנד סלאם, 12 פעמים בסך הכל, אך מעולם לא הצליח להתקדם לטורניר הראשי. גארי לוגסי, באתר ה-ATP גארי לוגסי, באתר ה-ITF Gary Lugassy | Overview | ATP Tour | Tennis, ATP Tour Gary Lugassy vs. Andreas Siljestrom - France F17 - TennisLive.com, www.tennislive.net USTA Pro Circuit Tournament Notes באתר USTA, 6 ביוני 2017 Gary Lugassy sans forcer, leparisien.fr, ‏13 ביולי 2009 (בצרפתית) Gary Lugassy | By Tennis Club de Honfleur, Facebook
היורד למעלה

היורד למעלה הוא סרט קולנוע ישראלי משנת 2015 בכתיבתו ובבימויו של אלעד קידן, עם איתי טיראן ואורי קלאוזנר בתפקידים הראשיים. העלילה מתרחשת בחיפה ובעיקר במדרגות המחברות את הכרמל לעיר התחתית. שני גיבורי הסרט צועדים כל הסרט במדרגות האלה, אחד יורד בהן כדי לעזוב את מדינת ישראל והשני עולה בהן כדי למצוא טבעת שאשתו איבדה. הסרט זכה בשלושה פרסי אופיר בטקס פרסי אופיר לשנת 2015: פרס אופיר לתסריט המקורי הטוב ביותר – אלעד קידן פרס אופיר לפסקול הטוב ביותר – ויטלי גרינשפן, אביב אלדמע פרס אופיר לעריכה הטובה ביותר – אריק להב ליבוביץ' הסרט היה מועמד לפרס אופיר לסרט העלילתי הטוב ביותר, זכה בפרס הסרט הטוב ביותר בפסטיבל הסרטים הבינלאומי חיפה והיה הבחירה הרשמית בפסטיבל הקולנוע בקאן. אורי (איתי טיראן) הוא משורר חיפאי מתוסכל שחברתו עזבה אותו והוא מחליט לעזוב את ישראל כטרמפיסט בספינת מסחר שהציע לו ידידו הקברניט (ערן בוהם). הוא מתחיל לרדת במדרגות מהכרמל עד לנמל חיפה ובדרך נפגש בכמה ממכריו. הראשון הוא נוצה (שלומי אברהם), לבוש במדי צבא ומזכיר לאורי שהוא יוצא עם היחידה לתרגיל במילואים. אורי אומר שאין לו כוונה לצאת כעת למילואים וכשקצינת הקישור מתקשרת אליו הוא ממציא סיפור שקרי שאינו מסוגל כעת לצאת למילואים. הוא ממשיך לרדת ונפגש בגידי (שגיא מינץ), חבר שלו מבית הספר אותו לא ראה זמן רב. גידי עומד למשפט על הצתת רכבה של גרושתו ואיתי מסכים ללוות אותו לבית המשפט ולתת לשופטת (עביר חדאד) עדות שקרית על יושר ליבו של גידי. משה (אורי קלאוזנר) הוא מורה לשעבר, שמתפרנס בדוחק מסחרחרת סוסים לילדים. הוא גר בעיר התחתית ונשוי לנאוה (מיכאלה עשת). נאוה מגלה לו כי איבדה את העגיל שקבלה ממנו לרגל נישואיהם ומשה מחליט לעלות במדרגות לכרמל ולחפש את העגיל. בדרך הוא פוגש את ידידו עורך הדין הערבי (גסאן עבאס) ומציע לו לפתוח בשותפות את מוזיאון הנכבה אבל נתקל בסירוב. הוא ממשיך לעלות ונתקל בגננת שלו (שושיק שני), שהיא כעת חולה סיעודית. אורי ומשה נפגשים באמצע הדרך. משה היה מחנך של אורי והם משוחחים ומעלים זכרונות על חברי כיתה ג1 ונפרדים לדרכם. בכניסה לנמל נפגש אורי בשלושת חבריו לרביעיית ברברשופ והם שרים את "לאור הירח הכסוף" ונפרדים ממנו. הוא עולה לאנייה והקברניט מודיע לו כי ללא ביטוח לא יוכל להפליג. אורי ממהר לעיר לסדר לו ביטוח, אך מאחר את האנייה והקברניט זורק לו את תיקו שנופל למים. אורי המתוסכל עולה על הכרמלית, פוגש שם בחורה (שרון טל) ומנסה להתחיל איתה, אך היא מגלה לו כי יש לה חבר. משה ממשיך בחיפושיו, נכנס לקניון ופוגש בסבתא (נעמי פולני), שמנסה לשכנע את נכדה לעלות על סוס בסחרחרה של משה ועוזר לה בשכנוע הנכד. לאחר זמן הוא פוגש בשאול מרגי (אוהד שחר), שמסתבר שהוא המאהב של נאוה וכי את העגיל שהוא מחפש, היא שכחה בחדרו. בסוף היום שני הגיבורים, העולה והיורד, נשארים מתוסכלים. אתר האינטרנט הרשמי של היורד למעלה "היורד למעלה", במסד הנתונים הקולנועיים IMDb (באנגלית) "היורד למעלה", באתר ספר הקולנוע הישראלי "היורד למעלה", באתר אידיבי "היורד למעלה", במסד הנתונים הקולנועיים KinoPoisk (ברוסית) "היורד למעלה", במיזם "אישים" לתיעוד היצירה הישראלית היורד למעלה, במיזם "אישים" לתיעוד היצירה הישראלית קדימון להיורד למעלה, באתר יוטיוב קטע המשפט מתוך הסרט, באתר יוטיוב קטע הכרמלית, באתר יוטיוב אלעד קידן מקבל פרס אופיר על התסריט הטוב ביותר, באתר יוטיוב היורד למעלה, בספר הקולנוע הישראלי היורד למעלה, באתר קרן הקולנוע הישראלי
Live 2022

Live 2022 הוא אלבום הופעה הראשון של חנן בן ארי, האלבום יצא לאור ב-22 בספטמבר 2022. את האלבום הפיק ועיבד תומר בירן. בסמוך להוצאת האלבום הוציא פרומו - הצצה לאלבום בו הוא מציג שיר קצר שכתב ולהלחין בסגנון של ראפ. בן ארי כתב בהוצאת האלבום כך: לפני כמה חודשים יצא לי לשמוע את ׳אמא אם הייתי׳ בביצוע שכולכם מכירים. וחשבתי לעצמי, וואו זה לא הקול שלי. ואז הקשבתי לוויקיפדיה, ממך עד אליי וכל גרסאות האולפן, ואמרתי שלחג הזה אני חייב להכין לנו אלבום לייב עם כל השירים בגרסת ההופעה. אם תפתחו את הלב, זכיתי. חנן בן ארי: הכנתי לכם הפתעה מטורפת, באתר כיפה, 22 בספטמבר 2022 חנן בן ארי חוזר לביצוע המיוחד של 'אמא אם הייתי', באתר ערוץ 7, 22 בספטמבר 2022 Live 2022, רשימת השמעה, באתר יוטיוב מידע על האלבום Live 2022 באתר MusicBrainz תמיד חלמתי להיות ראפר😉 חג שמח אהובים! תחל שנה ואלבומיה: לינק לאלבום בדיסקריפשיין, סרטון בערוץ "חנן בן ארי הערוץ הרשמי", באתר יוטיוב (אורך: 01:19)
שפת הבי"ת

שפת הבי"ת היא שפה מוצפנת בה משלבים אחרי כל תנועה את העיצור /b/ ואחריו את אותה התנועה. לדוגמה, במקום לומר "אני רוצֶה ספר", אומרים: אַבַּנִיבִּי רוֹבּוֹצֶבֶּה סֵבֵּפֶבֶּר. דוגמה נוספת, במקום לומר "אני שר", אומרים: אַבַּנִיבִּי שַׁבַּר. ניתן להשתמש בכל אות, לאו דווקא באות ב' (שפת הגימל עם האות ג', וכו') ולאו דווקא באות אחת (דוגמת שפת הריש-גימל), אך השימוש באות ב' הוא הנפוץ ביותר. השפה משמשת ילדים כשפת סתרים, וזאת בדיבור בלבד – לא נהוג להשתמש בה בכתב. שימוש נוסף הוא כמשחק מיומנות דיבור – מי שמתבלבל מפסיד במשחק. השיר "אבניבי" בביצוע יזהר כהן, ששורת הפזמון שלו נכתבה בשפת הבית: "אבניבי אובוהבב אובותבך", זכה באירוויזיון 1978. עשור קודם לכן נעשה שימוש בשפה בשירה של להקת הנח"ל "רכלניות", שאת מילותיו כתב דוד עתיד. Pig Latin רוביק רוזנטל‏, מבארט סימפסון עד יזהר כהן: משחקי לשון של ילדים, באתר "הזירה הלשונית", 2 באוקטובר 2020 Ruth Yakir, Secret Languages of Israeli Children, Language-Behavior Papers 2, 1973, עמ' 28–39 מילות השיר "רכלניות", באתר שירונט
קיסטון

האם התכוונתם ל... קיסטון (דקוטה הדרומית) – עיירה בדקוטה הדרומית, סמוך להר ראשמור קיסטון (וירג'יניה המערבית) – עיירה בווירג'יניה המערבית קיסטון איירקראפט – יצרנית מטוסים אמריקאית בראשית ימי התעופה קיסטון ריט – חברה ישראלית להשקעה בתשתיות, מוכרת גם בשם "קרן קיסטון" אולפני קיסטון – אולפני קולנוע שפעלו בארצות הברית בשנים 1912–1935 מצוקי קיסטון – מצוקים באנטארקטיקה קו צינור קיסטון – קו צינורות להעברת נפט בצפון אמריקה שוטרי קיסטון – סדרת סרטים אילמים
שרה עברון

שרה אן עברון (נולדה ב-1962) היא מזכירת תנועת הקיבוץ הדתי החל מאוגוסט 2021, האשה הראשונה לכהן בתפקיד זה. נולדה בממלכה המאוחדת לנעמי ושמחה לוין. ב-1967, זמן קצר לפני מלחמת ששת הימים, עלתה עם משפחתה לישראל, והתגוררה בנס ציונה וברחובות, שם הייתה חברה ומדריכה בבני עקיבא. אמה נפטרה כששרה הייתה בת 10. התגייסה לגרעין נח"ל לקיבוץ עין צורים ובמסגרתו שימשה קומונרית (מרכזת סניף) בסניף בני עקיבא בבאר שבע. לקראת סוף שירותה נשלחה למשימה בקיבוץ סעד, שם נישאה לחבר הקיבוץ והתקבלה כחברת הקיבוץ. היא החלה את דרכה בחינוך כמטפלת בגיל הרך בקיבוץ, הייתה מורה ומחנכת בבית הספר היסודי ומרכזת חטיבת הביניים בבית הספר "דעת" בשנים 1989–1992, הייתה רכזת החינוך הבלתי פורמלי ומנהלת הקהילה בקיבוץ סעד בשנים 2004–2006. הייתה מורה ומחנכת בבית הספר התיכון בקבוצת יבנה ומנהלת התיכון בשנים 1993–2003 ואחר כך הקמפוס כולו בשנים 2007–2015. הייתה ראש אגף חינוך כללי בעיריית ירושלים בשנים 2015–2017, ניהלה את מרכז יעקב הרצוג בעין צורים בשנים 2018–2021. בדצמבר 2020 נבחרה על ידי מזכירות הקיבוץ הדתי להחליף את אמיתי פורת כמזכירת התנועה, והיא נכנסה לתפקיד ב-1 באוגוסט 2021. נשואה לאשר עברון, מנהל הלול בקיבוץ סעד, נכדו של נתן קאסוטו. לזוג חמישה ילדים. גיסה נתן עברון נפל בעת מילוי תפקידו הצבאי. מתגוררת וחברה בקיבוץ סעד, שבו ייסדה עם חברותיה מניין תפילה נשי הלכתי. בעלת תואר ראשון בתנ"ך ופילוסופיה יהודית ותואר שני בתנ"ך, מאוניברסיטת בר-אילן וכן תואר שני במנהל עסקים מהמסלול האקדמי המכללה למנהל. בעלת תואר דוקטור לפילוסופיה מאוניברסיטת בר-אילן. נושא עבודת הדוקטורט שלה היה משה דוד קאסוטו, אבי-סבו של בן זוגה. בוגרת הכשרת מנהלים אבני ראשה. שרה עברון, ברשת החברתית אקס (טוויטר) ריקי רט, האישה הראשונה שתוביל את הקיבוצים הדתיים, באתר מקור ראשון, 11 באוגוסט 2021. עודד בר מאיר, מזכ"לית חדשה לתנועת הקיבוץ הדתי: שרה עברון מקיבוץ סעד, באתר mynet‏ קיבוץ, 1 בספטמבר 2020 נחמן גלבוע, שרה עברון מקיבוץ סעד, מזכ"לית הקיבוץ הדתי, ראיון בגובה העיניים, באתר 'כנס מדיה'. שרה עברון, "ותען להם מרים", הנהגה נשית בשירה, באתר מרכז יעקב הרצוג שרה עברון, שמות לידתה של אומה ממשנתו של הרב זקס זצ"ל, שיעור מצולם באתר YouTube. שרה עברון, ספר דברים - חברת הברית, שיעור בהגותו של הרב יונתן זקס, אתר YouTube. שרה עברון, ברשת החברתית אקס (טוויטר)